Hej Bolius

Hvad skal man som husejer gøre, når man 7 år efter boligkøb og efter udløb af ejerskifteforsikring finder ud af, at man har ulovlige galvaniserede rør i sit hus?

Det blev opdaget efter en vandskade. Dispensation er givet fra kommunen, men kun til 1 reparation, flere  
 dispensationer vil ikke blive givet.

Vi er ikke blevet oplyst om de ulovlige galvaniserede rør ved boligkøbet, så havde vi ikke købt huset.


Rørene i huset er ulovlige - hvad gør vi når ejerskifteforsikringen er udløbet?
Hej Helle

Øv da. Sikke en kedelig situation.

Jeg har desværre ikke noget godt svar til dig. Hvis din ejerskifteforsikring er udløbet, og din husforsikring ikke dækker skaden og skaderne fremadrettet, så er der kun den hårde vej tilbage, og det er at få skiftet de rør. Og det er der så kun dig til at betale.

Det er jo ’glæden’ ved at eje sit eget hus. Der er der kun én til at betale, og det er husejeren.

Apropos husejer, så kan man evt. forsøge at lægge sag an mod den tidligere ejer. Men det er bestemt nemmere sagt end gjort, og du skal nærmest kunne bevise, at huset er solgt til jer fuldt bevist om de ulovlige installationer, altså i ond tro.

Og det kan koste mange penge i advokatomkostninger og deslige, hvorfor det nogle gange bare er bedre selv at få det gjort – altså skifte de rør en gang for alle.

Tal evt. med en advokat om det, og så få indhentet priser på, hvad det kommer til at koste.

Held og lykke med det.

